Павлодар облысында алаяқтықпен айналысқан қылмыстық топ ұсталды
DATE: 11:55, 18 Қаңтар 2024 | GMT +5
TITLE: Павлодар облысында алаяқтықпен айналысқан қылмыстық топ ұсталды
URL: https://kaz.inform.kz/news/pavlodar-oblisinda-alayaktikpen-aynaliskan-kilmistik-top-ustaldi-ddb4a6/
META: DATE: 11:55, 18 Қаңтар 2024 | GMT +5
TOTAL WORDS: 94
AUTHOR(S):
TEXT: Алаяқтар ұзақ уақыт бойы Ақсу қаласының тұрғындарын, оның ішінде Ақсу ферроқорытпа зауытының қызметкерлерін алдап, үлкен көлемдегі ақшалай қаражатты иемденген. Олардың арасында жергілікті 2 азамат болған. Топ мүшелерін Павлодар облысы прокуратурасының үйлестіруімен облыстық полиция ведомствосының ұйымдасқан қылмысқа қарсы күрес басқармасының жедел қызметкерлері ұстады. - Ұсталғандардың алаяқтық бойынша 6 фактіге қатысы бар, тұрғындарға 25 миллион теңгеден астам ірі шығын келтірген. Сондай-ақ, олардың облыс аумағындағы өзге де фактілерге қатысы тексеріледі. Күдіктілер уақытша қамау мекемесіне орналастырылды, сотқа дейінгі тергеу жүріп жатыр, - деп хабарлады Павлодар облысы полиция департаментінің ұйымдасқан қылмысқа қарсы күрес басқармасы бастығының міндетін атқарушы Диас Қадыров
